OpenLLM-France/wikimedia huggingface dataset:
# Cristian Miguel Riveros Núñez

Cristian Miguel Riveros Núñez (Juan Augusto Saldívar, Paraguai, 16 d'octubre del 1982) és un futbolista professional paraguaià que juga de migcampista. Riveros ocupa la segona posició en el llistat de jugadors paraguaians més cars del 2015 publicat pel Diario Extra.
Ha estat jugador del Sunderland AFC de la Premier League anglesa. Riveros, també juga per la selecció de Paraguai des del 2005. Ha disputat el Mundial de 2010.

## Referències

* ↑ «Los jugadores más caros del fútbol paraguayo», 19-07-2015. Arxivat de l'original el 2 d’agost 2018. [Consulta: 8 gener 2018].
* ↑ «Sunderland sign Cruz Azul midfielder Cristian Riveros». BBC Sport. BBC, 11-05-2010 [Consulta: 11 maig 2010].
* ↑ «Cristian Miguel Riveros - Goals in International Matches».
* ↑ «Paraguay name their 30-man preliminary World Cup squad». BBC Sport. BBC, 04-05-2010 [Consulta: 11 maig 2010].
* ↑ «Da Silva and Riveros make the cut». safc.com. Sunderland A.F.C., 01-06-2010 [Consulta: 13 juny 2010].

## Enllaços externs

* Cristian Riveros a National-Football-Teams.com (anglès)
# Nature Communications

Nature Communications (abreujat com Nat. Commun.) és una revista científica britànica en anglès amb comitè de lectura. Publica dues setmanes al mes articles de recerca originals sota la forma de comunicacions en tots els camps científics.
Es publica des de 2010 per Nature Publishing Group.
L'editor en cap fundador va ser Lesley Anson, seguit de Joerg Heber, Magdalena Skipper i Elisa De Ranieri. A partir de 2022, els editors són Nathalie Le Bot per a ciències clíniques i de la salut, Stephane Larochelle per a ciències biològiques, Enda Bergin per a química i biotecnologia i Prabhjot Saini per a física i ciències de la terra. Des de 2014, la revista només acceptava enviaments d'autors disposats a pagar un càrrec de processament d'articles. Fins a finals de 2015, part dels enviaments publicats només estaven disponibles per als subscriptors. El gener de 2016, tot el contingut es va fer de lliure accés.
A partir del 2017, la revista ofereix un servei de deposició als autors per a preimpressió d'articles "en consideració" com a part del procés d'enviament.

## Referències

* ↑ Línia editorial

## Enllaços externs

* Web
* RSS
# Connacht Rugby

Connacht Rugby és un equip professional de rugbi a 15 irlandès, amb base a la província de Connacht, que participa en la Magners League. El club disputa els seus partits a la ciutat de Galway, a l'estadi Galway Sportsgrounds.

## Enllaços externs

* Lloc oficial (anglès)
# Nicholas Cheong Jin-Suk

Nicholas Cheong Jin-Suk (Seül, 7 de desembre de 1931 - Seül, 27 d'abril de 2021) fou un cardenal sud-coreà de l'Església Catòlica Romana. Va exercir com a arquebisbe de Seül, des del 1998 fins a la seva jubilació el 2012, després d'haver servit com a bisbe de Cheongju (1970-1998), i va ser elevat al Col·legi cardenalici el 2006. Fou el segon coreà en haver estat ordenat cardenal.

## Biografia

Cheong Jin-Suk va estudiar breument enginyeria química a la Universitat Nacional de Seül, però per l'esclat de la guerra de Corea va tenir enormes dificultats per exercitar la seva activitat, primer per l'avanç de les tropes comunistes i després per l'entrada de la Xina a la guerra, fet que el portà a haver-se d'amagar i d'abandonar la capital. Va ingressar al seminari de Seül, on més tard va obtenir la seva llicenciatura en teologia, el 1954. Després d'estudiar sociologia a Hong Kong, va ser ordenat sacerdot per l'arquebisbe Paul Kinam Ro el 18 de març de 1961.
Cheong després va fer tasca pastoral a Seül fins a esdevenir professor al seminari menor i notari de la seva cúria arxidiocesana en 1962. Va ser canceller de la cúria i subsecretari de la Conferència Episcopal de 1964 a 1965, i canceller episcopal i vice rector del seminari menor de 1966 a 1967. després va estudiar dret canònic a Roma, sent resident a la Universitat Pontifícia Urbaniana, d'octubre de 1968 a 1970.
El 25 de juny de 1970 Cheong va ser nomenat el segon bisbe de Cheongju pel Papa Pau VI. Va rebre la seva consagració episcopal el 3 d'octubre següent, de mans de l'arquebisbe Kinam Ro, amb els bisbes James Pardy, MM, i Peter Han Kong-Ryel actuant com co-consagradors, a l'Església de la Sagrada Família de Cheongju. Cheong més tard va ser promogut a tercer arquebisbe de Seül el 3 d'abril de 1998. A més de les seves funcions a Seül, va ser nomenat administrador apostòlic ad nutum Sanctae Sedis de P'yong-yang, el 6 de juny d'aquest mateix any. Va ser elegit president de la Conferència Episcopal coreana el 1998, així, servint així com el portaveu de l'Església a Corea.
El Papa Benet XVI el va crear Cardenal Prevere de Santa Maria Immacolata di Lourdes a Boccea al consistori del 24 de març de 2006. El cardenal Cheong Jin-Suk va ser posteriorment nomenat membre de la comissió executiva del Consell Pontifici per a la Família a la Cúria Romana el 6 de maig següent i al Consell de Cardenals per a l'estudi dels problemes organitzatius i econòmics de la Santa Seu el 3 de febrer de 2007. Va ser també més endavant nomenat membre del Consell Pontifici per a les Comunicacions Socials.
D'acord amb la Universi Dominici Gregis, en el seu 80è aniversari el 7 de desembre de 2011 el cardenal Cheong Jin-suk va perdre els seus càrrecs curials i el dret a entrar en un conclave. La seva renúncia va ser acceptada pel Papa Benet XVI el 10 de maig de 2012. Va ser succeït per Andrew Yeom Soo-Jung.

## Referències

* ↑ Zenit. New Cardinals Get Curial Assignments 7 May 2006
* ↑ Holy See Press Office. RINUNCE E NOMINE 12 May 2012

## Enllaços externs

* Cardenals de la Santa Església Romana (anglès)
* Biografia oficial (italià)
# Connaught Place

Connaught Place (en hindi: कनॉट प्लेस), sovint abreujat com a CP, és un dels centres financers, comercials i de negocis més gran de Nova Delhi, Índia. Acull la seu central de diverses empreses índies, així com nombrosos locals de marques internacionals. Durant l'ocupació britànica de l'Índia, va ser la principal àrea comercial de la ciutat. Se li va donar aquest nom després que Artur del Regne Unit, fos designat Duc de Connaught i Strathearn.
El treball de construcció va començar en 1929 i es va completar en 1933. Disposa d'una estació de metro que fou construïda sota l'obra arquitectònica, el seu nom és Rajiv Chowk (nom que ve de Rajiv Gandhi). Està inclosa en la llista de les estructures que són patrimoni de la ciutat de Nova Delhi.

## Galeria de fotos

* Gratacels a Connaught Place
* L'edifici The Statesman
* Parc central
* Edifici georgià
* Agrasen Ki Baoli
* Cercle interior
* Tràfic
* Vista des del restaurant giratori
* Àrea comercial.

## Referències

* ↑ «Connaught Place en Delhi». [Consulta: 15 febrer 2017].
* ↑ (en en). Tata McGraw-Hill Education. ISBN 9781259081309.
* ↑ «Here’s what Delhi’s iconic Connaught Place looked way back in 1938» (en en). , 05-09-2016 [Consulta: 18 febrer 2017].
* ↑ «CP - Connaught Place History, Connaught Place in British Raj, Connaught Place Heritage» (en anglès). Arxivat de l'original el 2017-08-14. [Consulta: 15 febrer 2017].
* ↑ «New Delhi renames 'British' sites to honour the Gandhis Arxivat 2014-07-08 a Wayback Machine.». Associated Press. Deseret News, 21-08-1995 [Consulta: 14 juliol 2014].
* ↑ «Guidelines for heritage buildings in Connaught Place» (en en). , 15-02-2017 [Consulta: 18 febrer 2017].
# Noia de companyia

Una noia de companyia (en anglès call girl o female escort) és un treballadora sexual que a diferència de la prostitució no mostra la seva professió al públic general, ni ella normalment treballa en una institució com un bordell, encara que pot ser treballadora per una agència de escort. El client ha de concertar una cita o trobada, normalment per trucada a un número telefònic. Les noies de companyia sovint anuncien els seus serveis en anuncis petits en revistes i via Internet, poden tenir un intermediari que les promocioni, com una agència de escort, i també poden ser manejades en alguns casos per una madam. Les noies de companyia poden treballar tant en cas que se les requereixi per trucada telefònica, o també es poden contractar allà on estigui el client. Algunes estrelles del porno són conegudes com a escort també.
Moltes agències de noies de companyia i escorts independents tenen les seves pàgines web pròpies. Internet ha esdevingut el mitjà principal per a través del qual trobar nous clients. Generalment, es proporciona una fotografia de la noia de companyia, i de vegades, s'ofereix també algun tipus de descripció dels serveis sexuals disponibles.

## Referències

* ↑ Taylor, Diane «Most sex workers have had jobs in health, education or charities – survey». The Guardian, 27-02-2015 [Consulta: 27 agost 2021].
* 1 2 «Is the number of trafficked call girls a myth?». BBC NEWS, 09-01-2009 [Consulta: 27 agost 2021].
* ↑ Taylor, Diane «Nice and sleazy does it». The Guardian, 11-05-2000 [Consulta: 27 agost 2021].
* ↑ Dickson, Ej «When porn stars become escorts: Lucrative new trend could also be risky». Salon.com, 24-02-2014 [Consulta: 27 agost 2021].
* ↑ Richtel, Matt «Sex Trade Monitors a Key Figure’s Woes». The New York Times, 17-06-2008 [Consulta: 27 agost 2021].
* ↑ Johnson, M. Alex «A consumer guide to prostitutes is a click away». NBC News, 20-01-2006 [Consulta: 27 agost 2021].
* ↑ Johnson, M. Alex «Several comfortable steps ahead of the law». NBC News, 20-01-2006 [Consulta: 27 agost 2021].
* ↑ Quenqua, Douglas «Craigslist’s Casual Encounters Section Draws Sexual Risk Takers Through Anonymity». The New York Times, 17-04-2009 [Consulta: 27 agost 2021].

## Vegeu també

* Sōpurando
* Geisha
* Prostitució
# Neosilurus equinus

Neosilurus equinus és una espècie de peix de la família dels plotòsids i de l'ordre dels siluriformes.

## Morfologia

Els mascles poden assolir els 37,5 cm de llargària total.

## Distribució geogràfica

Es troba a la part meridional central de Nova Guinea.

## Referències

* ↑ uBio (anglès)
* ↑ Steindachner F. 1867. Über einige Fische aus dem Fitzroy-Flusse bei Rockhampton in Ost-Australien. Anzeiger K. Akad. Wiss. Math.-Naturwiss. Cl. v. 4. 7.
* ↑ BioLib (anglès)
* 1 2 FishBase (anglès)
* ↑ Allen, G.R. 1991. Field guide to the freshwater fishes of New Guinea. Christensen Research Institute, Madang, Papua Nova Guinea.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Scolecomorphus

Scolecomorphus és un gènere d'amfibis gimnofions de la família Caeciliidae que conté les següents espècies:
* Scolecomorphus kirkii Boulenger, 1883
* Scolecomorphus uluguruensis Barbour i Loveridge, 1928
* Scolecomorphus vittatus (Boulenger, 1895)
# Cranca de la Patagònia

Lithodes santolla és un crustaci que habita el llit marí de les fredes aigües del sud d'Amèrica del Sud.

## Distribució

Habita en les aigües costaneres del sud-est de l'oceà Pacífic, en les aigües de Xile especialment de Valdivia fins al Cap d'Hornos, i també en el sud de l'Argentina.

## Hàbitat

Viu en la zona bentònica, generalment en profunditats de fins a 150 m, però se l'ha trobat ocasionalment fins als 600 m de profunditat.

## Aprofitament comercial

La captura d'aquest animal per a consum humà constitueix una activitat lucrativa per a les localitats de l'arxipèlag de la Terra del Foc. Això va conduir a un incident a l'agost del 1967 quan a la goleta argentina Cruz del Sud, mentre pescava a 400 m de l'illa Gable (avui sota sobirania de l'Argentina), li va ser ordenat allunyar-se per personal del patruller xilè Mariner Fuentealba. Aquest esdeveniment, al costat de diversos altres, va portar a tibar el conflicte del Beagle en la dècada de 1970.

## Referències

* ↑ Vinuesa, J. H., G. A. Lovrich & F. Tapella (1999). "New localities for Crustacea Decapoda in the Magellan region, southern South America". Scientia Marina 63 (suppl. 1): 321–323.
* ↑ Patricia Arancibia Clavel & Francisco Bulnes Serrano (2004) (en castellà). La Escuadra En Acción: 1978: el conflicto Chile-Argentina visto a través de sus protagonistas. Santiago: Maval Ltda. ISBN 9562582116.
# Neosilurus gjellerupi

Neosilurus gjellerupi és una espècie de peix de la família dels plotòsids i de l'ordre dels siluriformes.

## Morfologia

Els mascles poden assolir els 30 cm de llargària total.

## Subespècies

* Neosilurus gjellerupi coatesi (Allen, 1985)
* Neosilurus gjellerupi gjellerupi (Weber, 1913)

## Distribució geogràfica

És un endemisme de Papua Nova Guinea.

## Referències

* ↑ uBio (anglès)
* ↑ Steindachner F. 1867. Über einige Fische aus dem Fitzroy-Flusse bei Rockhampton in Ost-Australien. Anzeiger K. Akad. Wiss. Math.-Naturwiss. Cl. v. 4. 7.
* ↑ BioLib (anglès)
* ↑ The Taxonomicon (anglès)
* 1 2 FishBase (anglès)
* ↑ Allen, G.R. 1991. Field guide to the freshwater fishes of New Guinea. Christensen Research Institute, Madang, Papua Nova Guinea.
# Serinanell

Serinanell és una obra d'Orís (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Casa senyorial a quatre vessants, orientada a migdia. Hi ha una gran lliça a la que s'accedeix a través d'un portal treballat amb pedra i que dona a una gran era.
A la façana principal a mà esquerra hi ha una galeria amb un pou-cisterna i un antic oratori. A mà dreta també hi ha una galeria, realitzada posteriorment.
Hi ha una gran sala amb pintures d'estil barroc.

## Història

L'any 1357 trobem citat a Guerau de Serinarell com a tutor dels fills d'en Jaume del Perer. A l'any 1553 consta dins la llista de masos del terme. Serinarell tingué part a la guerra del Francès.

## Referències

* 1 2 3 4 5 6 7 «Serinanell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Valloriola (Òpol)

Valloriola fou un poble del terme comunal d'Òpol i Perellós, a la comarca del Rosselló, a la Catalunya del Nord.
Estava situat a prop de l'extrem occidental del terme, a ponent del poble d'Òpol i al sud-oest del de Perellós, a la Vall Oriola. Es conserva la que fou església del poble, Sant Josep de Valloriola.

## Referències

* ↑ Valloriola en els ortofotomapes de l'IGN

## Bibliografia

* Becat, Joan. «105 - Òpol i Perellós». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Òpol i Perellós». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Coromines, Joan. «Òpol, Perellós». A: Onomasticon Cataloniae: Els noms de lloc i noms de persona de totes les terres de llengua catalana. Barcelona: Curial Edicions Catalanes i la Caixa, 1995 (Onomasticon Cataloniae, V L-N). ISBN 84-7256-825-3.
* Kotarba, Jérôme; Castellvi, Georges; Mazière, Florent [directors]. Les Pyrénées-Orientales 66. París: Académie des Inscriptions et Belles-Lettres. Ministère de l'Education Nationale. Ministère de la Recherche. Ministère de la Culture et de la Communication. Maison des Sciences de l'Homme, 2007 (Carte Archeologique de la Gaule). ISBN 2-87754-200-5.
* Ponsich, Pere. «Òpol i Perellós». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.
# Bandera de Vilanova del Camí

La bandera oficial de Vilanova del Camí té el següent blasonament:
    Bandera apaïsada de proporcions dos d'alt per tres de llarg, verda, amb dues faixes centrals blanca i groga de gruix 0,33 i 0,99 respectivament de l'alçària del drap cadascuna que divideixen el camper en dues parts d'alçària cadascuna 2,34 de la del drap.

## Història

Va ser aprovada el 18 de maig de 1993 i publicada en el DOGC el 2 de juny del mateix any amb el número 1752.

## Vegeu també

* Escuts i banderes de l'Anoia

## Referències

* ↑ «RESOLUCIÓ de 18 de maig de 1993, per la qual es dóna conformitat a l'adopció de la bandera del municipi de Vilanova del Camí.» (pdf). DOGC num. 1752, 02-06-1993. [Consulta: 19 maig 2010].
# Arroba de los Montes

Arroba de los Montes és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 705 | 694 | 627 | 584 |
# Arroio Grande (Santa Maria)

Arroio Grande és un barri de la ciutat brasilera de Santa Maria, Rio Grande do Sul. El barri està situat al districte de Arroio Grande.

## Villas

El barri amb les següents villas: Arroio do Meio, Arroio Grande, Arroio Lobato, Cidade dos Meninos, Colônia Nova, Faxinal da Palma, Kipper, Linha Canudos, Noal, Nossa Senhora da Saúde, Rosalino Noal, São Marcos, São Valentin, Três Barras, Vila Arroio Grande, Vila Fighera, Vila Santa Brígida.

## Galeria de fotos

| Itaara | Itaara / Júlio de Castilhos | Silveira Martins |
| Itaara | | Palma |
| Km 3 | Pé de Plátano / Camobi | Pains |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Arrojadita-(BaNa)

La arrojadita-(BaNa) és un mineral de la classe dels fosfats, que pertany al grup de l'arrojadita. Rep el seu nom del geòleg brasiler Miguel Arrojado Lisbôa, i de la refinició de l'espècie realitzada l'any 2005 per l'Associació Mineralògica Internacional.

## Característiques

La arrojadita-(BaNa) és un fosfat de fórmula química BaNa₃(NaCa)Fe2+ 13Al(PO₄)$_{11}$(PO₃OH)(OH)₂. Cristal·litza en el sistema monoclínic. La seva localitat tipus es troba al dic pegmatitic Luna, a Dorio (Lecco, Itàlia). També se n'ha trobat al riu Big Fish, al districte Dawson Mining (Yukon, Canadà).
Segons la classificació de Nickel-Strunz, l'arrojadita-(BaNa) pertany a «08.BF: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ < 0,5:1» juntament amb els següents minerals: arrojadita-(KFe), dickinsonita-(KMnNa), sigismundita, arrojadita-(SrFe), arrojadita-(KNa), arrojadita-(PbFe), fluorarrojadita-(BaFe), arrojadita-(NaFe), fluorarrojadita-(KNa), fluorarrojadita-(NaFe), samuelsonita, grifita i nabiasita.

## Referències

* ↑ «Arrojadite-(BaNa)» (en anglès). Mindat. [Consulta: 10 desembre 2015].
* ↑ «Arrojadite Group» (en anglès). Mindat. [Consulta: 7 desembre 2015].
# Austrochaperina

Austrochaperina és un gènere de granotes de la família Microhylidae que es troba Nova Guinea i Austràlia.

## Taxonomia

* Austrochaperina adamantina
* Austrochaperina adelphe
* Austrochaperina aquilonia
* Austrochaperina archboldi
* Austrochaperina basipalmata
* Austrochaperina blumi
* Austrochaperina brevipes
* Austrochaperina derongo
* Austrochaperina fryi
* Austrochaperina gracilipes
* Austrochaperina guttata
* Austrochaperina hooglandi
* Austrochaperina kosarek
* Austrochaperina macrorhyncha
* Austrochaperina mehelyi
* Austrochaperina novaebritanniae
* Austrochaperina palmipes
* Austrochaperina parkeri
* Austrochaperina pluvialis
* Austrochaperina polysticta
* Austrochaperina rivularis
* Austrochaperina robusta
* Austrochaperina septentrionalis
* Austrochaperina yelaensis

## Referències

* IUCN (anglès)
# Atletisme als Jocs Olímpics d'estiu de 1908 - salt de llargada masculí

El salt de llargada masculí va ser una de les proves disputades durant els Jocs Olímpics de Londres de 1908. La prova es va disputar el 22 de juliol de 1908 i hi van prendre part 32 atletes de 9 nacions diferents.

## Medallistes

| Or | Plata | Bronze |
| Frank Irons | Daniel Kelly | Calvin Bricker |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1908.
| Rècord del Món | 7,61 m | Peter O'Connor | Dublín (GBR) | 5 d'agost de 1901 |
| Rècord Olímpic | 7,185 m | Myer Prinstein | Saint Louis (USA) | 1 de setembre de 1904 |
Frank Irons establí un nou rècord olímpic. En una primera ronda saltà 7,44 metres i finalment establí un nou rècord amb un salt de 7,48 metres.

### Resultats

Tots els saltadors realitzaren tres salts, mentre que els tres millors en van fer tres més per tal de millorar les seves marques. Es desconeix les marques dels saltadors classificats a partir de la posició 21.
| Posició | Nom | Distància |
| 1 | Frank Irons (USA) | 7.48 metres OR |
| 2 | Daniel Kelly (USA) | 7.09 metres |
| 3 | Calvin Bricker (CAN) | 7.08 metres |
| 4 | Edward Cook (USA) | 6.97 metres |
| 5 | John Brennan (USA) | 6.86 metres |
| 6 | Albert Weinstein (GER) | 6.77 metres |
| 7 | Frank Mount Pleasant (USA) | 6.82 metres |
| 8 | Tim Ahearne (GBR) | 6.72 metres |
| 9 | Denis Murray (GBR) | 6.71 metres |
| 10 | Gunnar Rönström (SWE) | 6.66 metres |
| 11 | Charles Williams (GBR) | 6.65 metres |
| 12 | Sam Bellah (USA) | 6.64 metres |
| 13 | Frank Lukeman (CAN) | 6.59 metres |
| 14 | Ödön Holits (HUN) | 6.54 metres |
| 15 | Arthur Hoffmann (GER) | 6.50 metres |
| 16 | Alfred Bellerby (GBR) | 6.44 metres |
| 17 | Wilfred Bleaden (GBR) | 6.43 metres |
| 18 | William Watt (GBR) | 6.42 metres |
| 19 | George Barber (CAN) | 6.41 metres |
| 20 | Carl Silfverstrand (SWE) | 6.34 metres |
| 21-32 | Hermann von Bönninghausen (GER) | Desconegut |
| 21-32 | Lionel Cornish (GBR) | Desconegut |
| 21-32 | Géza Kövesdi (HUN) | Desconegut |
| 21-32 | Bram Evers (NED) | Desconegut |
| 21-32 | Henri Guttierez (FRA) | Desconegut |
| 21-32 | Jacobus Hoogveld (NED) | Desconegut |
| 21-32 | Garfield MacDonald (CAN) | Desconegut |
| 21-32 | John O'Connell (USA) | Desconegut |
| 21-32 | Henry Olsen (NOR) | Desconegut |
| 21-32 | Arvid Ringstrand (SWE) | Desconegut |
| 21-32 | Ludwig Uettwiller (GER) | (6.05 metres) |
| 21-32 | Hugo Wieslander (SWE) | Desconegut |
OR - Rècord Olímpic

## Referències

* 1 2 De Wael situa a Mount Pleasant com a 6è i Weinstein com a 7è. El resum oficial situa a Weinstein en la 6a posició.
* (polonès) Wudarski, Pawel. «Wyniki Igrzysk Olimpijskich», 1999. Arxivat de l'original el 2004-11-12. [Consulta: 5 setembre].
* (anglès) De Wael, Herman. Herman's Full Olympians Arxivat 2006-09-27 a Wayback Machine.: "Athletics 1908"